CELEX: 32019D0160
Language: lv
Date: 2019-01-24 00:00:00
Title: Komisijas Īstenošanas lēmums (ES) 2019/160 (2019. gada 24. janvāris), ar ko paredz pagaidu atkāpi no Padomes Direktīvā 66/401/EEK un 66/402/EEK paredzētajiem nosacījumiem, kas piemērojami sertificētām sēklām (izziņots ar dokumenta numuru C(2019) 305) (Dokuments attiecas uz EEZ.)

1.2.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 31/75
               
            
         KOMISIJAS ĪSTENOŠANAS LĒMUMS (ES) 2019/160
         (2019. gada 24. janvāris),
         ar ko paredz pagaidu atkāpi no Padomes Direktīvā 66/401/EEK un 66/402/EEK paredzētajiem nosacījumiem, kas piemērojami sertificētām sēklām
         
            
               (izziņots ar dokumenta numuru C(2019) 305)
            
         
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 1966. gada 14. jūnija Direktīvu 66/401/EEK par lopbarības augu sēklu tirdzniecību (1) un Padomes 1966. gada 14. jūnija Direktīvu 66/402/EEK par labības sēklu tirdzniecību (2) un jo īpaši tās 17. panta 1. punktu,
         tā kā:
         
                     (1)
                  
                  
                     Zviedrijā 2018. gadā bija neierasti silts un sauss laiks, kā rezultātā krasi samazinājās augsnes mitrums, un tas kaitēja veģetācijai un izraisīja ražas samazināšanos un sēklu kvalitātes pasliktināšanos.
                  
               
                     (2)
                  
                  
                     Sēklu sagādes grūtības vairoja arī mitrā 2017. gada ražas novākšanas sezona, kas Zviedrijā izraisīja sēklu trūkumu 2018. gada pavasara sējai.
                  
               
                     (3)
                  
                  
                     Tāpēc Zviedrijas rīcībā tagad ir tikai neliels daudzums pavasara lopbarības augu sēklu un pavasara graudaugu sēklu no iepriekšējās sezonas, un tā nevarēs novākt pietiekamu daudzumu sēklu, lai apmierinātu pieprasījumu 2019. gada pavasarī.
                  
               
                     (4)
                  
                  
                     Citas dalībvalstis, kuras arī daļēji skar sēklu ražas novākšanas problēmas, tikai ierobežotā mērā ir spējušas apmierināt Zviedrijas vajadzības pēc sēklām.
                  
               
                     (5)
                  
                  
                     Ņemot vērā šos apstākļus, Zviedrijā ir radušās un arī turpmāk ir sagaidāmas pagaidu grūtības ar pavasara lopbarības augu sēklu un pavasara graudaugu sēklu vispārējo sagādi. Šīs grūtības nevar pārvarēt citādi kā atļaujot uz konkrētu laiku un ar attiecīgu maksimālā daudzuma ierobežojumu tirgot Savienībā sertificētas pavasara lopbarības augu sēklas un sertificētas pavasara graudaugu sēklas, kas ražotas Zviedrijā no sertificētām otrās paaudzes sēklām.
                  
               
                     (6)
                  
                  
                     Tāpēc šajā lēmumā paredzētajai atkāpei būtu jāatļauj ar konkrētiem nosacījumiem un ierobežojumiem Savienībā tirgot sertificētas pavasara lopbarības augu sēklas un sertificētas pavasara graudaugu sēklas, kas ražotas Zviedrijā no sertificētām otrās paaudzes sēklām.
                  
               
                     (7)
                  
                  
                     No informācijas, ko Zviedrija iesniegusi Komisijai, izriet, ka sēklu sagādes grūtību atrisināšanai laikposmā, kas beidzas 2019. gada 30. jūnijā, kopumā nepieciešamas 2 525 tonnas pavasara lopbarības augu sēklu un 18 240 tonnas pavasara graudaugu sēklu.
                  
               
                     (8)
                  
                  
                     Atkāpei nebūtu jāskar citu Direktīvā 66/401/EEK un Direktīvā 66/402/EEK paredzēto nosacījumu piemērošana attiecībā uz sertificētām otrās paaudzes sēklām.
                  
               
                     (9)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            
               1.   Savienībā tirgot sertificētas pavasara lopbarības augu sēklas un pavasara graudaugu sēklas, kas ražotas Zviedrijā no sertificētām otrās paaudzes sēklām, ir atļauts laikposmā, kas beidzas 2019. gada 30. jūnijā, saskaņā ar nosacījumiem, kuri minēti 2. līdz 5. punktā.
            
            
               2.   Kopējais sēklu daudzums, ko saskaņā ar šo lēmumu atļauts tirgot Savienībā, nepārsniedz 2 525 tonnas lopbarības augu sēklām un 18 240 tonnas pavasara graudaugu sēklām.
            
            
               3.   Sēklas, kas minētas 1. punktā, atbilst Direktīvas 66/401/EEK II pielikumā un Direktīvas 66/402/EEK II pielikumā noteiktajām prasībām attiecībā uz nosacījumiem, kuriem jāatbilst sertificētām otrās paaudzes sēklām.
            
            
               4.   Neskarot Direktīvā 66/401/EEK un Direktīvā 66/402/EEK paredzētās marķēšanas prasības, oficiālajā etiķetē iekļauj paziņojumu par to, ka attiecīgās sēklas ir zemākas kategorijas sēklas nekā sertificētas otrās paaudzes sēklas.
            
            
               5.   Panta 1. punktā minēto sēklu tirdzniecība ir atļauta, iesniedzot tirdzniecības atļaujas pieteikumu saskaņā ar šo lēmumu.
            
         
         
            2. pants
            Dalībvalstis nekavējoties informē Komisiju un pārējās dalībvalstis par daudzumiem, par kuriem tās saskaņā ar šo lēmumu ir izdevušas tirdzniecības atļaujas.
         
         
            3. pants
            Šis lēmums ir adresēts dalībvalstīm.
         
         
            Briselē, 2019. gada 24. janvārī
            
               
                  Komisijas vārdā –
               
               
                  Komisijas loceklis
               
               Vytenis ANDRIUKAITIS
            
         
         
            (1)  OV 125, 11.7.1966., 2298./66. lpp.
         
         
            (2)  OV 125, 11.7.1966., 2309./66. lpp.